Georg August Arthur von Grünewaldt

Georg August Arthur von Grünewaldt (15. september 1868; Koigi mõis – 17. november 1929; Tallinn)Lk 55 (Stackelberg, 1930) oli baltisaksa poliitik, Virumaa kreisisaadik ja Eestimaa rüütelkonna maanõunik.

 Elulugu 
Arthur Georg von Grünewaldt oli Järvamaa kreisisaadiku, 1892–1893 Eestimaa rüütelkonna peamehe ja Eestimaa rüütelkonna maanõuniku Georg von Grünewaldti (1835–1901) ja Elsbeth von Grünewaldti poeg.Lk 54 (Stackelberg, 1930)

Arthur von Grünewaldt õppis Kollmanni eragümnaasiumis ja Tartu Ülikoolis õigusteadust ning agronoomiat aastatel 1886–1889. Kooli lõpetamise järel teenis lühiajaliselt Vilniuses 4. ihukaitse tragunirügemendis. 1909. aastal sai ta Virumaa kreisisaadikuks. 1918. aastal küüditati ta Krasnojarskisse.Von Grünewaldtide genealoogia. Koostatud parun Georg Wrangelli ja täiendatud Nikolai von Esseni poolt. Tallinn, 1927. EAA.1674. 2. 88. Lk 20 Aastatel 1904–1918 oli Arthur von Grünewaldt Eestimaa Põllumajanduse Seltsi aseesimees ja aastatel 1918–1920 seltsi esimees.Rosenberg, Tiit, Baltisaksa põllumeesteseltside võrgustiku kujunemisest. Tartu: Tartu Ülikooli Kirjastus, 2013, lk 51

1893–1895 hooldas Grünewaldt Kavastu mõisa. Lisaks Triigi mõisale kuulus talle ka Uniküla mõis.Lk 252 (Wrangell; Krusenstjern, 2019) Arthur Georg von Grünewaldt ostis Triigi mõisa 1897. aastal.Grabsteine, Friedhof Väike-Maarja (Klein Marien, Estland) Triigi mõisasüda jäi tema valdusse 1939. aastani.

Arthur Georg von Grünewaldt suri  1929. aastal Tallinnas ja on maetud Väike-Maarja kalmistule.

 Perekond 
Arthur Georg von Grünewaldt abiellus 1898. aasta 20. veebruaril Marie Annette von Heynitziga. Abielust sündis viis last.

 Anna Christina von Grünewaldt (sündinud 1900).
 Georg Walther Reinhard von Grünewaldt (sündinud 1902).
 Gertrud Johanna von Grünewaldt (sündinud 1907).
 Werner Alf Wilhelm von Grünewaldt (sündinud 1910).
 Arthur Ernst Moritz von Grünewaldt (sündinud 1913).

 Viited 

 Kirjandus 
 Stackelberg, Otto Magnus von. Genealogisches Handbuch der baltischen Ritterschaften, Teil Estland. Kd. 2. Görlitz. 1930, 
 Wrangell, Wilhelm; Krusenstjern, Georg von. Eestimaa rüütelkond - Rüütelkonna peamehed ja maanõunikud. Argo, 2019.

Georg August Arthur
Kategooria:Eestimaa maanõunikud
Kategooria:Saksa-Balti Erakonna poliitikud
Kategooria:Sündinud 1868
Kategooria:Surnud 1929